**קבוצות מיקוד לדיון בתחבורה ציבורית ברשויות הערביות באשכול השרון - טיוטה**

1. **רקע**

המכון לחקר התחבורה בטכניון ותחבורה היום ומחר מציעים לקיים פעילות המשך לסקר שבוצע במסגרת מיזם תחבורה מקיימת בערי השרון שיתבסס על קבוצות מיקוד שיתקיימו במהלך נובמבר-דצמבר 2020. במסגרת המיזם בוצע סקר בטייבה ב 2018 וב- 2020 בטירה וג'לג'וליה. ההיענות לסקר ב- 2020 הייתה מועטה, שכן הסקר בוצע בתחילת מגפת הקורונה שהשפיעה על יכולתם של הגופים הרלוונטיים לקדם את הפצתו.

ממצאי הסקר בטירה (67 עונים) וג'לג'וליה (60 עונים) הצביעו על סוגיות חשובות הקשורות לאיכות שירותי התחבורה הציבורית, אולם כמות העונים הנמוכה ומאפייני המענה הקשו על הסקת מסקנות והמלצות לשיפור השירות. העונים לסקר ציינו שביעות רצון נמוכה/בינונית במרבית מדדי איכות השירות ללא פערים מובהקים בין המדדים השונים.

קבוצות המיקוד ייועדו לספק מענה לסוגיות הקשורות לאיכות השירות. יתרה מכך בחודשים האחרונים מגפת הקורונה השפיעה על הרגלי העבודה והצריכה ואלה משנים את הרגלי הנסיעה. במקביל חלו שינויים בשירותי התחבורה הציבורית שהשפיעו על רמת השירות.

קבוצות המיקוד הינן כלי איכותני. הממצאים שיתקבלו אינם מהווים מדגם מייצג של כלל האוכלוסייה אולם אינטגרציה של הממצאים עם נתונים קיימים יצביעו על שיפורים בתח"צ שיגבירו את פוטנציאל השימוש.

רשויות ערביות באשכול בשרון שיבחרו להשתתף יוכלו לקבל תמונת מצב עדכנית לגבי:

1. שינויים בהרגלי נסיעה מאז תחילת מגפת הקורונה (מאפייני נסיעות, תדירות נסיעות, יעדי נסיעה, אמצעי נסיעה)
2. עמדות כלפי מדדי איכות שירות (לדוגמא תדירות, שעות ההפעלה, צפיפות, מעברים, מרחק הליכה לתחנה). הדיון יתייחס גם לעמדות כלפי השינויים בתח"צ בתקופת הקורונה.
3. מידע ועמדות כלפי אופן הפצת המידע אודות השינויים בתח"צ בתקופת הקורונה.
4. **תיאור המשימות ואחראים לביצוע**

|  |  |  |  |
| --- | --- | --- | --- |
| משימה | מועד | תוצר | אחראי |
| אפיון המחקר  | אוקטובר 2020 | מסמך טיוטה לדיון עם נציגי הרשויות | המכון לחקר התחבורה ותחבורה היום ומחר |
| פגישה בין כל המעורבים להצגת הקונספט והחלטות לגבי המשך התהליך | תחילת נובמבר 2020 | רשימת יישובים שישתתפו.דיוק המטרות והתוצרים | השתתפות כולםתיאום – אשכול השרון (יאנה) |
| גיוס משתתפים | נובמבר 2020 | 15-20 משתתפים העונים לקריטריונים שיוגדרו | נציגי הרשויות |
| תיאום מפגשי קבוצות המיקוד  | נובמבר 2020 | זימון המעורבים למפגש הרלוונטי | אשכול השרון (יאנה) בסיוע נציגי הרשויות |
| הכנת תוכנית מפורטת לקבוצות המיקוד | עד 20 לנובמבר | תוכנית מפורטת לדיון בקבוצות המיקוד | המכון לחקר התחבורה ותחבורה היום ומחר |
| קיום קבוצות המיקוד | בין 23/11-04/12 |  | המכון לחקר התחבורה ותחבורה היום ומחר והגורמים המעוניינים להשתתף (נציגי רשויות מוזמנים להשתתף) |
| ממצאים ודו"ח מסכם | עד 30/12 | דו"ח | המכון לחקר התחבורה ותחבורה היום ומחר |

1. **משתתפים**

מתוכננות 3 קבוצות מיקוד. בכל קבוצה ישתתפו 5-7 משתתפים. לאור הנחיות הקורונה קבוצות המיקוד יתקיימו במתכונת מקוונת (זום). קבוצות המיקוד יתקיימו בשפה הערבית ולכן ידיעת השפה העברית אינה הכרחית.

פרופיל משתתפים"

1. מסוגלים להתחבר ולהשתתף בדיון בזום.
2. משתמשים בתחבורה ציבורית בתדירות של מספר פעמים בחודש/פעם בשבוע (לפני מגפת הקורונה).

מאפיינים נוספים לדיון עם נציגי הרשויות:

1. האם להתמקד ב: נסיעות בתוך היישוב, נסיעות ביישוב ובין היישובים הסמוכים, כללי – ללא הגבלה
2. אוכלוסיית יעד: נשים, סטודנטים (אני בפסק אם יש מה לחדש בצרכים), כללי
3. יישובים משתתפים: צריך 4 משתתפים מכל יישוב כדי שניתן יהיה להסיק מסקנות לגבי היישוב. (טירה וטייבה 6)